stanford-oval/wikipedia huggingface dataset:
סוכרת מסוג 2
דרכי אבחון > הבחנה בין סוכרת מסוג 1 לסוכרת מסוג 2

כאשר התקבלה אבחנה שמדובר בסוכרת, במרבית המקרים גיל החולה, התסמינים, מצבו הגופני וההיסטוריה הרפואית שלו מכוונים באופן די ברור להבחנה בין סוכרת מסוג 1 לבין סוכרת מסוג 2. עם זאת, לעיתים יהיה צורך בבדיקות נוספות על מנת לקבוע באיזה סוג סוכרת מדובר.
אבחנה של סוכרת סוג 1 מתקבלת אם בדם נמצאים נוגדנים שתוקפים את התאים המייצרים אינסולין, או כשקיימות חומצות בשתן.
לא קיימות בדיקות ספציפיות לצורך אבחנה של סוכרת סוג 2. אבחנה זו מתקבלת על דרך השלילה, היינו, נובעת מכך שתוצאות הבדיקות לסוכרת סוג 1 הן שליליות.
טיפול ומעקב

מילת המפתח בטיפול בסוכרת לאחר פריצתה היא איזון. במחקר בריטי רחב היקף בשם "UKPDS" על סוכרת מסוג 2, הוכיחו שאיזון של רמות הסוכר מקטין באופן דרמטי את הסיכון לסיבוכים השונים של המחלה. בייחוד נכון הדבר בנוגע לסיבוכים הנובעים מפגיעה בכלי דם קטנים כמו פגיעות ברשתית. ניתן לשלוט במחלה באמצעות שינויים בתזונה, ירידה במשקל (במקרה של משקל עודף) וביצוע פעילות גופנית סדירה. מרבית החולים בסוכרת מסוג 2 מטופלים באמצעים תרופתיים שכוללים טבליות או זריקות.
טיפול ומעקב > אורח חיים

תזונה נכונה ופעילות גופנית סדירה הם היסודות לטיפול בסוכרת, וככל שעוסקים ביותר פעילות גופנית, כך התוצאות בטיפול יותר טובות. אימון גופני משפר את איזון רמת הסוכר בדם, מוריד את אחוזי השומן ואת רמות השומנים בדם. השפעות אלה באותו לידי ביטוי גם ללא הורדה במשקל הגוף. אימון אירובי מוביל לירידה ברמות ההמוגלובין המסוכרר (HbA1c) בדם, ומשפר את הרגישות לאינסולין. אימוני תנגודת גם נחשבים יעילים, ושילוב של שני סוגי האימונים משיג את התוצאות הטובות ביותר.
תזונה שמעודדת ירידה במשקל היא חשובה, מחקרים שונים חוזרים ומראים שאפילו הפחתה צנועה במשקל בשילוב עם פעילות גופנית מתונה, מביאה לתוצאות דרמטיות באיזון הסוכרת. על אף שאין הסכמה ברורה לגבי סוג התזונה הטוב ביותר להשגת מטרה זו, תזונה דלת פחמימות נמצאה כמשפרת את איזון רמת הסוכר בדם. תזונה דלת פחמימות היא תזונה בה מגבילים את צריכת הפחמימות (לדוגמה: סוכר, לחם לבן, פסטה מקמח חיטה. פירות נצרכים במתינות עקב הסוכר בהם), ומחליפים במזונות עם ערכי שומן גבוהים וערכי פחמימה נמוכים, וצורכים חלבון במתינות (לדוגמה: בשר, דגים, ביצים, גבינות בעלות אחוז שומן גבוה, ירקות לא פחממתיים, אגוזים, שקדים וזרעי פשתן). התחלת תזונת דלת קלוריות קיצונית זמן קצר לאחר פריצת המחלה, יכולה להביא לנסיגה של הסוכרת, אך אינה מומלצת לטווח הארוך.
תזונה צמחונית באופן כללי נחשבת קשורה להורדת הסיכון לחלות בסוכרת, אך לא נחשבת טובה יותר מתזונות שבהן מותר לצרוך באופן מתון מוצרים מן החי. נטען כי קינמון עשוי לשפר את רמות הסוכר בדם בחולים בסוכרת מסוג 2, אך עד כה אין מספיק הוכחות על מנת לאשש את ההנחה.
חינוך לאורח חיים בריא אשר מותאם לתרבות בה חי חולה הסוכרת מסוג 2, עשוי לעזור לו לשלוט ברמת הסוכר בדם, עד ל-24 חודשים. אם שינויים באורח החיים לא עזרו לשפר את רמות הסוכר בדם אצל חולי סוכרת מתונים תוך 6 חודשים, יש לשקול מתן תרופות. יתר על כן, הפסקת עישון מקטינה את הסיכון לסיבוכים במערכת הלב וכלי הדם.
טיפול ומעקב > תרופות > תרופות אחרות שהוצעו לחולי סוכרת

תוספי תזונה של ויטמין D הוצעו כמתאימים לחולי סוכרת מסוג 2 לפי מחקרים תצפיתיים שמצאו קשר סטטיסטי בין נטילת תרופות למדדים משופרים של תנגודת לאינסולין ורמות ההמוגלובין המסוכרר (HbA1c) בדם. אך הרעיון לא הוכח בניסוי מבוקר הקצאה אקראית.
בשנת 2004 פורסמו תוצאות "מחקר שיתוף-הפעולה של אטורבסטטין בסוכרת" (CARDS - Collaborative Atorvastatin Diabetes Study) שנערך בבריטניה ובאירלנד עם 2838 חולי סוכרת בני 40–75 שנים שעברו הקצאה אקראית לטיפול באטורבסטטין 10 מ"ג או פלסבו. במעקב של 3.9 שנים, התמותה בקבוצת האטורבסטטין (61 איש) הייתה נמוכה ב-1.5% מהתמותה בקבוצת הפלסבו (82 איש), הבדל שלא נחשב משמעותי סטטיסטית. בשנים 1999 עד 2012 נערך בצפון אמריקה מחקר בשם אקורד (ACCORD - Action to Control Cardiovascular Risk in Diabetes) שבחן השפעת 'איזון תרופתי הדוק' של שומני דם, לחץ-דם ורמות המוגלובין מסוכרר בעזרת 10,251 חולי סוכרת שהתנדבו לניסוי הקליני המבוקר בהקצאה אקראית. תוצאות המחקר לא תמכו בגישת האיזון התרופתי ההדוק: בניגוד לגישה הלא תרופתית (כמו DiRECT), לא חל שיפור באיכות החיים בקבוצת הטיפול התרופתי ההדוק, ונמצאו אף נזקים לטיפול כזה מבחינת שיעור אירועי בריאות חמורים ותמותה. הסיכון לנזק מטיפול 'הדוק' היה גבוה במיוחד אצל מי שרמת ההמוגלובין המסוכרר שלו גבוהה מהצפוי לפי רמת הסוכר בצום וכן אם היה עם יחס משקל\גובה2 (BMI) מעל 30 ק"ג\מ2 וגיל מעל 61 שנים.
טיפול ומעקב > ניתוח

ניתוח בריאטרי הוא אמצעי יעיל לטיפול בסוכרת מסוג 2 אצל חולים הסובלים מהשמנת יתר. לאחר הניתוח, רבים מהחולים מצליחים לשמור על רמות סוכר תקינות בדם בעזרת שימוש נמוך בתרופות או אפילו ללא שימוש בתרופות כלל. בנוסף, סיכויי התמותה בטווח הארוך יורדים. אך עם זאת, במעט מהחולים, סיכויי התמותה בטווח הקצר מהניתוח הם פחות מ-1%. עדיין לא ברור מהם ערכי ה-BMI המתאימים לביצוע הניתוח. עם זאת, עבור חולי סוכרת אשר אינם מצליחים לאזן גם את רמות הסוכר בדם וגם את המשקל שלהם, מומלץ לשקול את האפשרות לעבור את הניתוח.
מניעה

באמצעות הקפדה על אורח חיים בריא, הכולל תזונה נאותה ופעילות גופנית, ניתן להקטין את הסיכון ללקות בסוכרת מסוג 2. אנשים הנמנים עם אוכלוסיות אשר נמצאות בקבוצות סיכון, חייבים לנקוט משנה זהירות בכל הנוגע לאורח חייהם. שינויים משמעותיים באורח החיים עשויים להוריד את הסיכוי לחלות ביותר מ-50%. היתרון בביצוע פעילות גופנית הוא שהוא משפיע ללא קשר למשקל ההתחלתי של האדם או לירידה משמעותית במשקל. אימון גופני בעצימות גבוהה מוריד את הסיכון לחלות בסוכרת בכ-28%. עם זאת, אין כמעט הוכחות ליתרונות שבשינויים תזונתיים, ויש מעט הוכחות לגבי תזונה שמשלבת הרבה ירקות ועלים ירוקים, ומעט הוכחות לגבי הגבלת צריכת שתייה עתירה בסוכר. עבור אנשים הסובלת מאי-סבילות לגלוקוז, תזונה ופעילות גופנית לבד או בשילוב עם תרופות המטפורמין או האקרבוז, עשויים להוריד את הסיכוי לפתח סוכרת מסוג 2. שינויים באורח החיים יותר אפקטיביים מתרופת המטפורמין. בסקירה שנערכה ב-2017 נמצא כי שינויים באורח החיים בטווח ארוך, מורידים את הסיכון לחלות בסוכרת ב-28%, בזמן שתרופות לא מורידות את הסיכון לאחר הפסקתן. על אף שרמות נמוכות של ויטמין D קשורות לסיכון מוגבר לחלות בסוכרת מסוג 2, העלאת רמות הוויטמין בעזרת תוספי תזונה של ויטמין D3 אינו מקטין את הסיכון.
ראו גם

האגודה הבינלאומית לסוכרת
האגודה הישראלית לסוכרת
מטבוליזם
לקריאה נוספת

Mennatallah Ahmed Ismail Ali, "A new approach in Type 2 diabetes mellitus treatment : evaluation of the beneficial effect of L-cysteine in the treatment of type 2 diabetes mellitus",Hamburg:Anchor Academic Publishing,(2015).
John Sheehan; Margaret M Ulchaker, "Obesity and type 2 diabetes mellitus", Oxford: Oxford University Press (2011).
V Mohan, "World clinics : diabetology - type 2 diabetes mellitus", Jaypee Brothers Medical P, (2014).
N Hâncu, Cardiovascular risk in type 2 diabetes mellitus : assessment and control, Berlin ; New York : Springer-Verlag, (2003).
Steven Levene; Richard Donnelly, "Management of Type 2 Diabetes Mellitus : a Practical Guide",London : Elsevier Health Sciences UK, (2011).
Anthony Barnett, "Type 2 diabetes", Oxford : Oxford University Press, (2012).
משינה 3

משינה 3 הוא אלבומה השלישי של להקת הפופ רוק הישראלית משינה, שיצא ביולי 1988 על ידי חברת התקליטים CBS ישראל בהפקת ראובן שפירא.
רקע

האלבום יצא כשנה לאחר אלבומה השני של "משינה", שלא שיחזר את הצלחת אלבומה הראשון. בעקבות כישלון אלבומה השני, החליטה חברת התקליטים CBS, שבה יצאו שני אלבומיה הראשונים של הלהקה, להפסיק להשקיע בה. בעקבות זאת נאלץ מנהל הלהקה בועז בן ציון לממן את הפקת האלבום מכספו הפרטי. בניסיון לחזור לשיטת העבודה של אלבומה הראשון, פנו חברי הלהקה לראובן שפירא, שהסכים להקליט את האלבום השלישי בתנאי שיהיה גם מפיקו. שפירא גם עיבד את שירי האלבום יחד עם חברי הלהקה, וכן השתתף בהלחנת שניים מהם, "אהובתי" ו"ברחובות שלנו". יתר שירי האלבום נכתבו ברובם הן על ידי יובל בנאי והן על ידי שלומי ברכה. אשתו דאז של בנאי אורלי זילברשץ, כתבה את מילות השיר "סוזי בלי היד" והשתתפה בכתיבת השיר "אהובתי".
את עטיפת האלבום, כמו בשני אלבומיה הראשונים של הלהקה, צילם ברי פרידלנדר. התמונה, המתעדת את בניין 96 בשדרות רוטשילד שבתל אביב, נבחרה מתוך אוסף צילומים של פרידלנדר. חברי הלהקה חשו כי היא מעבירה מסר תל אביבי ובוגר יותר מהסברס שעל עטיפת אלבומה השני, וזאת מתוך הרגשת חיבור עם העיר.
האלבום הכיל להיטים כגון "אהובתי", "שלג צח" ו"ברחובות שלנו" אך זכה להצלחה פחותה מאלבום הבכורה של הלהקה. שנה לאחר יציאת אלבום זה יצא אלבום האוסף הראשון של הלהקה, "גבירותי ורבותי: משינה", שכלל שלושה שירים מהאלבום.
עד 1995 נמכר האלבום בכ-19,000 עותקים.
רשימת השירים באלבום

כל העיבודים מאת חברי "משינה" וראובן שפירא.
שלג צח (3:22) (שלומי ברכה)
השיר נפתח בשורה "אז הם אמרו לו" מהפזמון החוזר, שבאמצעות דוגם צלילים הושמעה הפוך. רעיון זה היה של מפיק האלבום ראובן שפירא.
אהובתי (3:27) (יובל בנאי ואורלי זילברשץ/משינה וראובן שפירא)
ד"ר קליני (3:06) (שלומי ברכה)
השיר הושפע מהדיכאון שעבר ברכה בעקבות כישלון אלבומה השני של הלהקה.
סוזי בלי היד (4:00) (אורלי זילברשץ/משינה)
פולארויד (3:17) (שלומי ברכה ויובל בנאי/משינה)
מעגל נפתח (2:57) (איגי דיין ואבנר חודורוב/אבנר חודורוב, איגי דיין ויובל בנאי)
ברחובות שלנו (2:45) (יובל בנאי/משינה וראובן שפירא)
כל יום אני בולש (3:16) (שלומי ברכה)
שלמונזה (4:57) (יובל בנאי)
סר חינה (1:17) (שלומי ברכה)
משתתפים

יובל בנאי - שירה
שלומי ברכה - גיטרות וקולות רקע
מייקל בנסון - גיטרה בס, סטיק וקולות רקע
איגי דיין - תופים, גיטרה וקולות רקע
אבנר חודורוב - קלידים, סקסופון וקולות רקע
הערות שוליים

↑  ביוגרפיה, אתר "משינה"
1 2 3  דרור נחום (עורך), עסקי הרוקנ'רול, פרק 5: 1988-1989 - להתנתק מן הניתוק, זברה תקליטים, 2010
↑  אור ברנע, בכל זאת יש בה משהו, באתר ynet, 17 באפריל 2009
1 2  משה זונדר, "70 דברים שלא ידעתם על משינה", 12 במאי 1995, סופשבוע (מעריב) (קישורים)
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים: 
| --- | --- |
בקרת זהויות :  MusicBrainz release group: c992a846-a141-339c-bc75-1dfa3f603ad9
תזמורת צה"ל

| --- | --- |
 
הסמל והדגל של תזמורת צה"ל
 איתנו זה מצליח
 פרטים
 מדינה:  ישראל ישראל
 שיוך:   צבא הגנה לישראל
 סוג:  תזמורת צבאית
 בסיס האם:  מחנה אביב
 אירועים ותאריכים
 תקופת הפעילות:  1948–הווה (כ־77 שנים)
 נוצרה מתוך:  תזמורת חטיבת אלכסנדרוני תזמורת הבריגדה  תזמורת ההגנה  תזמורת התותחנים התזמורת הסימפונית של חטיבת גבעתי
 מקים היחידה:  עמנואל עמירן, יעקב נעים
 פיקוד
 יחידת אם:   אגף כוח האדם
 דרגת המפקד:   רב-סרן
 מפקד נוכחי:  רום שמיר
 מפקדים:  מנצחי התזמורת
תזמורת צה"ל היא יחידה בצבא הגנה לישראל המהווה תזמורת צבאית. ביחידה משרתים נגנים וזמרים בשירות חובה אשר עברו בהצלחה את הבחינות המקצועיות לתזמורת טרם הגיוס לצה"ל. עיקר פעילות התזמורת מתבטא בהופעה בטקסים צבאיים, ביקורים רשמיים ומשמרות כבוד, אך לצד כל אלה נוהגת התזמורת גם להופיע בפני הציבור במסגרות שונות של תרומה לקהילה.
תזמורת צה"ל היא התזמורת היחידה בצבא ההגנה לישראל ומנהלה המוזיקלי, נכון ל-2024, הוא רום שמיר.
היסטוריה

התזמורת הוקמה ב-1948 על ידי המלחין עמנואל עמירן פּוּגָצ'וֹב, בשמשו כקצין האחראי על נושא המוזיקה בצה"ל. לדבריו של עמירן פוגצקוב, בראיון שקיים איתו שמשון חלפי, ההופעה הראשונה של התזמורת הייתה באי סדר מוחלט, בעת קבלת השגריר הרוסי על ידי דוד בן-גוריון בקריה בתל אביב, עם מדים מאולתרים והופעה מאולתרת. וכך תיאר את האירוע עמנואל עמירן פוגצוב, כפי שמתברר מהראיון בכתב שנחשף על ידי מכון גנזים.
"כאשר בא יירשוב [פבל יירשוב], השגריר הרוסי הראשון ובן גוריון קיבל אותו בקריה, לא היה מי שינגן את ההימנונים. אז אספו אוסף של כליזמרים, והשגנו מדי צבא מהאמריקאים, שהיו לא לפי המידות, ודורף, החייט של 'הבימה', הוא מקצר או תופר מדים לחבר'ה, כדי שלא יהיה בזיון. לברי (מרק לברי) תזמר את 'התקווה' ואת ההמנון הרוסי, ואני לימדתי אותם… דאגתי שבקריה הם יעמדו מאחורי יירשוב, שהוא לא יוכל לראות, כשהוא ילחץ את ידיו של בן גוריון ויעמוד לידו, התזמורת תהיה מאחוריו, שלא יראה את הבושה. ראיתי שאצל אחד מהמנגנים נפלו המכנסיים. חטפתי מאחד מהמ.צ. חגורה להלביש לו. זו הייתה חרפה כזו שקשה לתאר. אז סוף סוף הבין צה"ל, דורי היה הרמטכ"ל, שנחוצה תזמורת."
עם הקמת צה"ל התזמורת הורכבה ממספר תזמורות קטנות שפעלו עד אז: תזמורת חטיבת אלכסנדרוני בניצוחו של אוטו גרוניך, תזמורת התותחנים בבסיס החיל בצריפין (שאותה פוגצ'וב הקים ביוזמה משותפת עם מפקד חיל התותחנים, שמואל אדמון ואהרן שפי, חצוצרן ואיש החיל, היה המדריך-המנצח הראשון שלה), תזמורת הבריגדה, והתזמורת הסימפונית של חטיבת גבעתי, בניצוחו של שמעון מישורי. תזמורות אלו היוו את היסודות לתזמורת צה"ל, אותה יסד עמירן יחד עם רב-סרן יעקב נעים. לפני הקמת המדינה, קדמו לתזמורות אלו "תזמורת ההגנה" שנהגה לקיים חזרות בבניין בית הספר "תל חי".
מנצחה הראשון של התזמורת היה יצחק מוזה, נגן כלי נשיפה ועולה חדש מברית המועצות. מוזה היה בוגר קורס יוקרתי לניצוח על תזמורות צבאיות בלנינגרד ועלה לארץ בינואר 1949. ב-4 במאי 1949, השתתפה התזמורת במצעד שלא צעד.
לאחר מספר חודשים בניצוחו של יצחק מוזה, עבר שרביט הניצוח לשלום רונלי-ריקליס, ששימש בעבר כמנצחה של תזמורת הבריגדה. רונלי-ריקליס הקפיד על קשת רחבה של רפרטואר, מיצירות קלאסיות ועד מודרניות וגם מוזיקה קלה, וכיהן בתפקיד עד 1961. בשנים 1953–1955 שימש נעם שריף, במהלך שירות החובה שלו, כעוזרו של רונלי-ריקליס.
לאחר פרישתו של רונלי-ריקליס החליף אותו מי שהיה מימיה הראשונים של התזמורת מעבדה ומתזמרה הראשי, יצחק "זיקו" גרציאני. גרציאני ניצח על התזמורת במשך שנים רבות (1962–2003) והיה למעשה אחד מסמליה. גרציאני היה נגן חצוצרה, ושירת בעצמו כחייל בתזמורת צה"ל, בין השנים 1948 ו-1952 וסיפק שירותים גם בתקופה שבין 1952 ל-1962, כאיש מילואים.
כשלושה חודשים לפני שנפטר, בשנת 2003, פרש גרציאני משירותו ארוך השנים בצה"ל. החליף אותו סא"ל מיכאל יערן, שניצח על התזמורת מאז ועד לפרישתו לגמלאות בשנת 2013.
ב-29 ביולי 2013 הועבר שרביט המנצחים לרס"ן נעם ענבר, שניצח על התזמורת מאז ועד להתפטרותו בינואר 2018.
ב-25 באפריל 2018 הוכרז רום שמיר כמנצח הבא של תזמורת צה"ל. הוא נכנס לתפקידו ב-4 בספטמבר אותה שנה.
בשנת 2018 קיבלה התזמורת תואר דוקטור לשם כבוד מאוניברסיטת בר-אילן.
מאפייני התזמורת

בשונה מרוב התזמורות הצבאיות בעולם, בתזמורת צה"ל משרתים נגנים שהם חיילים בשירות החובה שלהם, ולא חיילים בשירות קבע.
ביחידה משרתים חיילים וחיילות בעלי ניסיון מוזיקלי. בסיס היחידה הוא מחנה אביב שברמת אביב. בנוסף לתזמורת, בצה"ל קיימות גם מקהלת הרבנות הצבאית ולהקות צבאיות נוספות. ההבדל בין תזמורת צה"ל לשאר הגופים המוזיקליים, הוא שאלו הם גופים בידוריים המיועדים להעלאת המורל בלבד, ואילו התזמורת היא גם יחידה טקסית. בניגוד לעובדה כי הלהקות הצבאיות משתייכות לחיל החינוך, הרי שתזמורת צה"ל משתייכת לענף משטר ומשמעת שבאגף כוח אדם, אשר אמון על הטקסים הצבאיים והממלכתיים של מדינת ישראל.
בין תפקידיה הרבים של התזמורת, עיקר פעילותה מתבטא בהופעה בטקסי סיום קורסים (בבסיסי-ההדרכה שברחבי הארץ), ביקורים רשמיים של מנהיגי מדינות ואישי צבא וטקסים ממלכתיים רשמיים (דוגמת טקס הדלקת המשואות הנערך מדי שנה בהר הרצל שבירושלים).
מאפייני התזמורת > סמל התזמורת

סמל התזמורת המורכב מכינור דוד ושני ענפי זית עם שתי חצוצרות.
מאפייני התזמורת > מדי התזמורת

בזמן שגרה, שבו התזמורת לא מופיעה, לבושים נגני התזמורת במדים רגילים (ירוק זית) עם סיכת הנגן אשר נענדת על חפי כיס שמאל. מדי הטקס כוללים חגורה אדומה, שרוך אדום (הנענד מעל כתף ימין), כובע מצחייה טקסי להופעות שעליו מוטבע סמל התזמורת על רקע אדום וכמו כן, עונדים נגני התזמורת את סיכת הנגן הגדולה. תזמורת צה"ל היא הגוף היחיד בצה"ל שיש לו שתי סיכות הזהות בעיצובן ושונות בגודלן.
בטקסים ממלכתיים לובשים הנגנים מדי קבע ועליהם חוגרים את החגורה האדומה, עונדים את השרוך והסיכה וחובשים את כובע המצחיה.
פעילות התזמורת

קיימת הבדלה בין פעילויותיה המגוונות של התזמורת, שמשתתפת באירועים רבים.
פעילות התזמורת > מסדרים

במסדר, התזמורת עומדת, וברוב המקרים צועדת לאורך רחבת המסדרים. במסדרים שאינם ממלכתיים, התזמורת היא הכוח הצבאי הראשון שנכנס לרחבת המסדרים ומיד לאחר מכן, יתר הכוחות נכנסים בצעידה (צוערים, חניכים, מצטיינים וכו'). במסדרים מסוג זה, המאפיינים לרוב סיומי קורסים בצה"ל, צועדת בראש התזמורת שרביטנית שעיקר תפקידה הוא לכוון את התזמורת תוך כדי הצעידה, להורות על הפניות, וכמו כן – לסמן את התחלת הנגינה וסיומה.
במסדרים ממלכתיים, התזמורת לרוב אינה צועדת אלא עומדת לרגליו של שטיח אדום שמקבל את האישיות המרכזית ביחד עם משמר כבוד שמורכב מחיילי צה"ל.
למרות הנאמר לעיל, ישנם מסדרים ממלכתיים גדולים במיוחד המשלבים בתוכם גם צעידה, כמו קבלות פנים גדולות שנערכות בנמל התעופה בן-גוריון.
הרכב הכלים במסדרים הוא: פיקולו, קלרינט, סקסופון (אלט וטנור), קרן יער, חצוצרה, טרומבון, בריטון, סוזאפון, תוף סנר, תוף בס ומצלתיים.
פעילות התזמורת > טקסים

מלבד טקסי סיום קורסים (טיס, חובלים וקצינים), תזמורת צה"ל משתתפת גם בטקסים ממלכתיים כגון טקס הדלקת המשואות או בלוויה צבאית לרגל מות אישיות צבאית בכירה או אישיות אזרחית רמת מעלה או כל פעולה או טקס אחר, שמטכ"ל-אכ"א יכריז עליו כעל טקס מרכזי.
פעילות התזמורת > הופעות

התזמורת מופיעה גם בפני הציבור הרחב במסגרת של תרומה לקהילה, זאת על-מנת לחזק את הקשר בין הצבא לאזרחים וכדי להעלות את המורל.
ההופעות הללו כוללות רפרטואר עשיר ומגוון, המורכב בין היתר ממוזיקה קלאסית לתזמורות כלי נשיפה, מוזיקה קלה, שירים ישראליים ומארשים מתוך "הרפרטואר הצבאי" של התזמורת. כמו כן, התזמורת נוהגת להופיע עם אמנים מהשורה הראשונה של המוזיקה הישראלית. בין השאר, התזמורת הופיעה עם יהורם גאון, עפרה חזה, אילנית, ירדנה ארזי, הראל סקעת, דויד ברוזה, קובי אפללו, רמי קלינשטיין, שירי מימון ואמנים אחרים.
מאז העשור הראשון למאה העשרים ואחת, התזמורת מופיעה אחת לשנה בפסטיבל ראשון לציון בחג הסוכות.
בתאריך 3.9.2018, בפארק 'ענבה' במודיעין, התקיים אירוע של "70 שנה לתזמורת צה"ל", ובו ניגנה התזמורת עם תזמורת המשטרה ונגנים ותיקים של תזמורת צה"ל. בנוסף, באירוע לקחו חלק עוד 300 נגני תזמורות נוער נבחרים מרחבי הארץ, ויחד עם שאר התזמורות ביצעו את 'מארש צה"ל' אשר הלחין יואב תלמי בשנת 1963, כאשר בעצמו היה חייל בתזמורת בגיל 19.
פעילות התזמורת > דיסקוגרפיה

שירי צבא, עם מקהלת ירושלים (1956)
שירי צבא, עם יפה ירקוני (1960)
מקהלת גברי השריון בליווי תזמורת צה"ל (1963)
מנגינות לכת (1975)
מוזיקה קלה (1976)
A Tribute To Entebbe ‏ (1977)
מנצחי התזמורת לדורותיהם

| מס' | דיוקן | שם (תקופת חיים) | תקופת כהונה> תאריך עברי | תקופת כהונה> תאריך עברי | תקופת כהונה> תאריך לועזי | תקופת כהונה> תאריך לועזי |
| --- | --- | --- | --- | --- | --- | --- |
| 1 |  | סרן יצחק מוזה (1916–1993) | י"ז באייר ה'תש"ח | כ"ג בתמוז ה'תש"י | 26 במאי 1948 | 20 ביולי 1949 |
| 2 |  | רב-סרן שלום רונלי-ריקליס (1922–1994) | כ"ג בתמוז ה'תש"י | ד' בטבת ה'תשכ"ג | 20 ביולי 1949 | 31 בדצמבר 1962 |
| 3 |  | אלוף-משנה יצחק (זיקו) גרציאני (1924–2003) | ד' בטבת ה'תשכ"ג | ד' באייר ה'תשס"ג | 31 בדצמבר 1962 | 6 במאי 2003 |
| 4 |  | סגן-אלוף מיכאל (מישה) יערן (1952–) | ד' באייר ה'תשס"ג | כ"ב באב ה'תשע"ג | 6 במאי 2003 | 29 ביולי 2013 |
| 5 |  | רב-סרן נעם ענבר (1979–) | כ"ב באב ה'תשע"ג | כ"ז בטבת ה'תשע"ח | 29 ביולי 2013 | 14 בינואר 2018 |
| 6 |   | רב-סרן רום שמיר (1994–) | כ"ד באלול ה'תשע"ח | מכהן | 4 בספטמבר 2018 | מכהן |
גלריה

תזמורת צה"ל צועדת במצעד של ארגון ידידי צה"ל ה-FIDF
שרביטנית צועדת בראש תזמורת צה"ל במהלך טקס סיום קורס קצינים
תזמורת צה"ל יוצרת צורה של מגן דוד במהלך טקס הדלקת המשואות התשע"ד (2014)
תזמורת צה"ל בעת מסדר
תזמורת צה"ל במצעד
תזמורת צה"ל, 2018
חצוצרן בתזמורת צה"ל
תזמורת צה"ל מנגנת בטקס החלפת קצין הטכנולוגיה והאחזקה הראשי, יולי 2022
תזמורת צה"ל בניצוחו של רב-סרן נועם ענבר בעת ביקור בפארק סוקולניקי במוסקבה, 29 באוגוסט 2016
דגלון חצוצרה של תזמורת צה"ל (Fanfare trumpet)
מנצחה הראשון של תזמורת צה"ל, יצחק מוזה, עומד בראש "המצעד שלא צעד" בשנת 1949.
ראו גם

תזמורת
תזמורת צועדת
מארש
להקה צבאית
להקות צבאיות בישראל
הערות שוליים

↑  שמשון חלפי, למי בתזמורת צה"ל נפלו המכנסיים, באתר ארכיון מכון גנזים, 22 בספטמבר 2024
↑  כפי שכתוב בלוחית זיכרון שהציבה עיריית תל אביב-יפו ברחוב זמנהוף 12
↑  The Buchmann-Mehta School of Music TAU, www.facebook.com
↑  מקבלי תואר כבוד, באתר של אוניברסיטת בר-אילן
↑  אוניברסיטת בר-אילן העניקה 'דוקטור לשם כבוד' לשורת אישים, באתר "סרוגים", 13 במאי 2018
↑   טקסים וכנסים - נוהל, תקציבים, ארגון והזמנות 33.0909, באתר צה"ל, 1 ביוני 1966
| --- | --- |
בקרת זהויות :  NLI: 987007308632005171  MusicBrainz: ff2274fa-64b9-4719-8f7b-b4a633b8f5cc  VIAF: 134237202   WorldCat (עם VIAF): 134237202 
לוחית זיכרון ל"תזמורת ההגנה" בתל אביב
יצחק מוזה בראש תזמורת צה"ל ב"מצעד שלא צעד"
סמל לכובע מצחיה הטקסי של נגני התזמורת
חיילות בתזמורת צה"ל במדי קבע
ישיבת חורב

| --- | --- |
אין תמונה חופשית
 ישיבה תיכונית
 תקופת הפעילות:  העשור של 1950 – הווה 
 מיקום
 מדינה:  ישראל ישראל
 קואורדינטות:  31°48′01″N 35°12′57″E﻿ / ﻿31.800361111111°N 35.215722222222°E﻿ / 31.800361111111; 35.215722222222
 horev.co.il
  (למפת ירושלים מוגדלת) ישיבת חורב(למפת ירושלים רגילה) ישיבת חורב(למפת הרי ירושלים רגילה) ישיבת חורב(למפת הרי ירושלים מוגדלת) ישיבת חורב
 
ישיבת חורב היא ישיבה תיכונית המשתייכת לרשת החינוך חורב. הישיבה שוכנת בשכונת סנהדריה בירושלים. הישיבה נחשבה בעבר לאחד מבתי הספר הטובים בישראל כיום נחשבת לאחד מבתי הספר הטובים ביותר בחינוך הממלכתי דתי
היסטורית הישיבה

הישיבה הוקמה בשנות החמישים על ידי הרב אליהו שכטר, תלמידו של הרב משה צבי נריה. הרב שכטר למד בין היתר בישיבת סלבודקה וישיבת מיר בירושלים והקים את הישיבה ברוח ישיבות אלה, לצד לימודי חול.[דרוש מקור]
לאחר שנתיים הביא הרב שכטר את הרב שמעון-אשר כהן, חתנו של הרב אפרים זאב גרבוז ובוגר ישיבת חברון, לכהן במקומו כראש הישיבה התיכונית. הרב שכטר נשאר לכהן כר"מ בכיר בישיבה התיכונית למשך שנים רבות. בשנות כהונתו של הרב שמעון-אשר כהן כראש הישיבה התיכונית, הוא הפנה את התלמידים ללימודי המשך בישיבות גבוהות וחלקם הפכו לרבנים ליטאיים, כגון הרב יונה זלושינסקי, ר"מ בישיבת פוניבז'.[דרוש מקור]
ב-1987 החליף את הרב שמעון-אשר כהן בראשות הישיבה התיכונית אחד המחנכים בישיבה התיכונית - הרב מרדכי אלון. הוא כיהן בתפקיד 15 שנה, עד שהוזמן לעמוד בראשות ישיבת הכותל. כיום ראש הישיבה התיכונית הוא הרב יצחק דור, ששימש בעבר גם ראש ישיבת נתיב מאיר. הייתה בעבר בישיבה התיוכנית תוכנית ללימוד תואר ראשון במדעי המזרח התיכון בשילוב עם אוניברסיטת בר-אילן.[דרוש מקור]
תוכניות הלימודים

הישיבה התיכונית כוללת בתוכה חטיבת ביניים וישיבה תיכונית.
בחטיבת הביניים מתחיל יום הלימודים בשבע ורבע בבוקר ונמשך עד עשרה לשש בערב, וכולל מקצועות קודש כגון גמרא, תנ״ך, חומש, הלכה, ונביא, ומקצועות חול כגון מתמטיקה, לשון, ספורט היסטוריה ואנגלית.
בישיבה התיכונית מתחיל יום הלימודים בשבע ורבע בבוקר בתפילה ונמשך עד רבע לשבע בערב, וביום חמישי סדר ערב עד רבע לתשע, בימי שלישי מונהג יום לימודים קצר וביום שישי לימודים עד 11:50 תחומי הלימוד דומים ללימודי החטיבה, בישיבה התיכונית ישנן מגמות לימוד כמו ארץ ישראל, כימיה-ביולוגיה, גאוגרפיה, מזרחנות, היסטוריה
בתוך תחומי הישיבה התיכונית נמצא חדר כושר הפתוח לכל התלמידים, ובנוסף משמש את מורי הספורט.
בישיבה התיכונית מתקיים מדי שנה סמוך לט״ו בשבט ״גמראתון״ במסגרתו תלמידי התיכון מסימים את התלמוד הבבלי בתוך שלושה ימים, ותלמידי החטיבה חוזרים על החומר הנלמד במהלך המחצית בחטיבה יש גם מורים נוספים, המכונים ״חצר״מים״ (חצי רב מחנך) שעוזרים לתלמידים בלימודי הקודש
תוכניות הלימודים > תוכנית ״יגדיל תורה ויאדיר״

בישיבה התיכונית יש תוכנית המאפשרת לתלמידים ללמוד מקצועות קודש מחוץ לתוכנית הלימודים.
| המקצוע | פרטים |
| --- | --- |
רמב״ם יומי: לימוד עצמאי בחוברות המחולקים על ידי הישיבה התיכונית
משניות יומית: לימוד במשך הפסקה אחת על ידי אחד מרבני הישיבה התיכונית.
שמירת הלשון: לימוד במשך הפסקה אחת על ידי אחד מתלמידי הישיבה התיכונית
פרשת שבוע: לימוד קטע קצר מהפרשה במשך הפסקה אחת לשבוע
קריאת תהילים: קריאת תהילים במשך שני הפסקות בשבוע
גמרא: לימוד קטע ממסכת בבא קמא על ידי אחד מרבני הישיבה
הסוגיה היומית: לימוד קטע קצר כל יום מהתלמוד הבבלי
משנה ברורה: לימוד דף במשנה ברורה כל יום על ידי אחד מרבני הישיבה
פלא יועץ: לימוד פרק מפלא יועץ אחת לשבוע
תנ״ך: לימוד תנ״ך אחת לשבוע
מפעלים נוספים של הישיבה

בישיבה התיכונית מתקיימת תוכנית ללימוד הדף היומי כבר למעלה מ-20 שנה, בתוכנית משתתפים רק חלק קטן מהתלמידים והיא מנוהלת על ידי הרב יונתן הורוביץ.
הישיבה התיכונית נתמכת בידי "ידידי חורב" בעולם, העוזרים ותורמים להמשך פעילותה ושיפורה.
ראו גם

בוגרי הישיבה התיכונית חורב
חורב (רשת חינוך)
הערות שוליים

↑  https://horev.co.il/wp-content/uploads/2022/12/ישי-1.pdf עמוד 17
↑  https://ynet-pic1.yit.co.il/picserver5/wcm_upload_files/2022/08/28/ByKq0kFki/__________________.pdf
↑  https://horev.co.il/wp-content/uploads/2022/12/ישי-1.pdf שקופית 2
1 2  חוברת מגמות תשפב .pdf, באתר Google Docs
↑  https://horev.co.il/wp-content/uploads/2022/12/ישי-1.pdf
↑  https://horev.co.il/wp-content/uploads/2022/12/ישי-1.pdf עמוד 2
↑  https://horev.co.il/wp-content/uploads/2022/12/גמראתון-תשפב-1-724x1024.png
↑  https://horev.co.il/wp-content/uploads/2022/12/ישי-1.pdf עמוד 3
↑  https://scontent.fhfa1-1.fna.fbcdn.net/v/t39.30808-6/328139457_583489789891854_4835857979625408877_n.jpg?stp=cp6_dst-jpg&_nc_cat=110&ccb=1-7&_nc_sid=5f2048&_nc_ohc=WMqf5I4vFb4Q7kNvgFt-LW7&_nc_ht=scontent.fhfa1-1.fna&oh=00_AYD_H9-T2i35TsOTAUozMvNoQuqbRs5CW07wEBVhGUSmgA&oe=665A716F
↑  תמונה
↑  אריאל הורוביץ, סיום הש"ס בישיבת "חורב", באתר nrg‏, 6 במרץ 2005.
| --- | --- |
בקרת זהויות :  NLI: 987007303475905171